21. seja sveta KS, 16. 9. 2016 ob 18h
Dnevni red:
1. Predlogi investicij za proračun 17/18
2. Finančni načrt 17/18
3. Dopis logaškemu županu glede pluženja
4. Koledar sej za naslednje leto
5. Pregled (ne)opravljenega dela
6. Razno

Prisotni vsi člani sveta.
Ad 1: Prejeli smo vabilo Bojane Oblak iz občinske uprave, da ji pošljemo predlog investicij v naši krajevni skupnosti v letih 2017 in 2018. Ker večina investicij, ki smo jih že predlagali za proračun 2015/16, ni bilo izvedenih, smo le ta seznam nekoliko prilagodili ter dodali mrliško vežico in šolo.
Ad 2: Sredstva, namenjena za porabo krajevne skupnosti, se prenesejo naprej v naslednji proračun in ostajajo nerazporejena.
Ad 3: Pripravili smo dopis logaškemu županu, v katerem ga pozivamo k čimprejšnji formalni ureditvi pluženja dela ceste v Zavratcu, ki ga je doslej plužila logaška Komunala, dogovorili pa smo se, da ga plužimo sami (oz. Svetlikov Mirko kot podizvajalec idrijske Komunale).
Ad 4: Sestavili smo razpored sej sveta krajevne skupnosti do poletja 2017:
3. 10. 2016 ob 20h
7. 11 2016 ob 20h
5. 12 2016 ob 20h
9. 1 2017 ob 20h
6. 2 2017 ob 20h
6. 3. 2017 ob 20h
3. 4. 2017 ob 20h
3. 5. 2017 ob 21h
5. 6. 2017 ob 21h
Ad. 5: 
· Z Janijem se bova dogovorila z Matejo Petrovčič na občinski upravi, da se dogovorimo glede postavitve table (ali tabel) za merjenje hitrosti.
· Niko bo poskrbel za nabavo lesa, ki ga še potrebujemo za izdelavo klopi in lesenega dela korita na informacijski točki.
· Marjeta bo vprašala na Komunali, kako je možno urediti dotok vode do korita.
· Jani bo poizvedel glede kamnoseka, ki bi lahko postavil kamniti del korita.
· Ugotavljamo, da bo zelo težko postaviti ustrezno ograjo in nadstrešek pri ekološkem otoku sredi vasi (ob mostu), ne da bi bilo vse skupaj videti grdo. Skušali bomo ugotoviti, ali ne bi krajani vendarle podprli ekološki otok zunaj vasi, na primer ob športnem igrišču.
· Luč pred gasilskim domom po enem letu še vedno ne dela, kar je zdaj, ko se bliža temnejše obdobje leta, še toliko neprijetneje. Jani bo skušal še zadnjič prepričati krajevne strokovnjake, da popravijo luč in namestijo dodatno pri stopnišču s ceste. Če se to ne bo uredilo v 14 dneh, bomo po urnih postavkah plačali komercialnega električista.
· Daphne bo pripravila zgibanko z informacijami glede spletne strani, kjer se bodo objavljale vse informacije. Elektronska pošta bo samo še zasilno sredstvo, klasična pošta morda še za zbor krajanov.
Ad. 6: 
· Jesenskega zbora krajanov ne bo – tudi zato, ker ni videti, da bi krajane zbor posebno zanimal. Zbor krajanov bo enkrat letno, kdaj, bomo še predebatirali.
· Silvestrovanje bomo letos (ob dogovoru z gasilci) imeli v gasilskem domu. Pogovarjamo se o zamisli, da bi bila silvestrovanja izmenično v gasilskem domu in v kavernah. Izvedba: Jani in Samo)
· Miklavževanje bo enako kot lani. (Izvedba Marjeta in Daphne.)
· Marjeta poroča, da smo letos porabili okoli 1200 € sredstev KS.
· Kupili bomo močan reflektor za nočno smučanje in druge potrebe. (Jani bo poizvedel.)
· Pri cerkvi je treba postaviti še en kontejner za embalažo. (Daphne.)
· Popraviti je treba stebričke pri ekološkem otoku pri mostu. 
· Daphne bo poklicala Gregorja glede informacijske table, ki bi jo morali že zdavnaj postaviti.

